Märtsis saavad KÜ KredExi rekonstrueerimistoetust taotleda - Sinu partner päikesepaneelide terviklahendustes
Märtsis saavad KÜ KredExi rekonstrueerimistoetust taotleda
Märtsist avatakse uus rekonstrueerimistoetuste voor, mille kohaselt on korteriühistutel võimalik saada maja kordategemiseks ja energiakulude vähendamiseks senisest suuremat riiklikku tuge. Uuel perioodil on suurendatud maksimaalset toetuse määra 35%-lt 40%-le.
„Lõviosa Eesti kortermaju on ehitatud ajal, mil energiasäästule ei pööratud tähelepanu. Seetõttu on kommunaalkulud kõrged ning eluasemele kulub tähelepanuväärne osa perekonna sissetulekust,“ ütles Urve Palo. “Eelnõu järgi hakatakse rekonstrueerimistoetust andma kolmes osakaalus – 15%, 25% ja 40% tööde maksumusest, osakaal sõltub saavutavast energiasäästust ja tehtavatest töödest. Erandina on 10 protsendi võrra suuremad Ida-Viru maakonnas paiknevate elamute rekonstrueerimistöödeks antava toetuse osakaalud. Lisaks toetatakse 50% ulatuses ehitusprojektide koostamise, tehnilise konsultandi teenuse ja omanikujärelevalve teenuse kulusid.
Toetus on suunatud enne 1993. aastat ehitatud korterelamutele, milles on moodustatud korteriühistu või mis on tervikuna kohaliku omavalitsuse omandis. Juba on toimumas ka maakonnatuurid, kus huvilistele tutvustatakse toetuse saamise tingimusi ning vastatakse tekkinud küsimustele.
Artikkel on täismahus loetav Kinnisvarauudiste portaalist.